Probleme – Finesse Meisie
Hierdie week gaan jy wonder hoe die lewe sou wees sonder enige probleme. Ek meen, imagine 'n wêreld sonder enige politieke fights, geweld, ouers wat nosey en onbillik is, ouens wat nie cheat op meisies nie … Ek dink dit sou maar effens boring gewees het. Dit is 'n prentjie wat heeltemal too good to be true is.
Jesus het iets soos probleme gemaak om ons as mense se karakters te bou en ons sterk te maak. Baie keer kry ons te doen met moeilike situasies in ons lewens, maar dit is nie net Hy wat probeer nasty wees nie. Dit is gestuur met 'n doel sodat jy kan groei en 'n sterk jong dame kan word.
Daar gaan baie probleme wees waarmee jy nog gaan moet deal. Dink maar aan issues by die skool, universiteit, met jou ouers en baie ander.
Die trick is dat jy moet weet dat daar nooit 'n probleem sal wees wat groter is as jy en Jesus nie. As jy sy hand vashou, sal Hy jou daardeur lei sonder dat jy 'n skrapie opdoen. Elke probleem het 'n oplossing – al moet jy 'n rukkie soek voordat jy dit kry.